**Kúpna zmluva č........**

uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov medzi týmito zmluvnými stranami:

**Čl. I.**

**Zmluvné strany**

1. **Kupujúci**: **Obec Vitanová**

**027 12 Vitanová 82**

**Zastúpený: Dušan Ondrík**, starosta obce

**IČO: 00314978**

**DIČ: 2020573962**

**Bankové spojenie: VÚB Trstená, a.s.**

**Číslo účtu: SK41 0200 0000 0000 2252 8332**

**Tel/fax: 043/5394106**

**e-mail: obec-vitanova@slovanet.sk**

(kupujúci nie je platcom DPH)

(ďalej len „kupujúci“)

1. **Predávajúci:**

**zastúpený:**

**IČO:**

**DIČ:**

**IČO DPH:**

**Bankové spojenie:**

###### IBAN:

**Zaregistrovaný:**

**Oddiel:**

**Vložka číslo:**

**Telefón**

**e- mail**

(ďalej len „ predávajúci“)

**Článok II.  
Preambula**

Kupujúci na obstaranie predmetu tejto zmluvy použil postup podľa §117 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorej víťazom sa stal predávajúci.

**Článok III.   
Predmet zmluvy**

1. Popis predmetu zákazky: Zákazka na dodanie tovaru **„Malotraktor“**
2. Predávajúci sa zaväzuje dodať predmet zmluvy podľa :

* Cenovej ponuky ktorá tvorí Prílohu č.1 tejto zmluvy
  + Špecifikácie predmetu zmluvy (Príloha č.2 tejto zmluvy).

1. Kupujúci sa zaväzuje predmet kúpnej zmluvy vymedzený v Článku III bod 1 a 2 prevziať zmluvne dohodnutým spôsobom a zaplatiť predávajúcemu kúpnu cenu uvedenú v Článku IV. tejto zmluvy.
2. Predávajúci sa zaväzuje odovzdať ako súčasť predmetu zmluvy:

Dodací list, návod na obsluhu vozidla v slovenskom jazyku, platný doklad o záručných podmienkach, doklady potrebné k vydaniu technického preukazu pre premávku na pozemných komunikáciách v SR, návod na údržbu v slovenskom jazyku, servisná knižka, výbava a príslušenstvo v rozsahu podľa technickej špecifikácie a všetky ostatné potrebné dokumenty poskytované výrobcom predmetu zákazky.

**Článok IV.   
Kúpna cena, platobné podmienky**

1. Kúpna cena za predmet je stanovená v zmysle zákona č.18/1996 Z. z. o cenách v znení neskorších predpisov a vyhlášky č.87/1996 Z. z., ktorou sa vykonáva zákon č.18/1996 Z. z. o cenách v znení neskorších predpisov a ponuky uchádzača.
2. Cena za dodanie tovaru :

**Cena bez DPH: .................EUR**

**DPH 20%: .............. EUR**

**Cena s DPH: ................ EUR**

1. V kúpnej cene sú zahrnuté všetky náklady predávajúceho spojené s plnením predmetu zmluvy podľa Článku III. tejto zmluvy.
2. Právo na zaplatenie ceny vzniká predávajúcemu riadnym splnením jeho záväzku v súlade s touto zmluvou. Kupujúci neposkytuje preddavky ani zálohové platby.
3. Po dodaní predmetu zmluvy podľa Článku. V bod 1. tejto zmluvy a jeho prevzatí v mieste plnenia vystaví predávajúci daňový doklad na dodaný predmet zmluvy a odošle ho, alebo odovzdá na adrese kupujúceho vo dvoch výtlačkoch. Daňový doklad musí obsahovať všetky náležitosti uvedené v zákone č. 222/2004 Z. z. o dani z pridanej hodnoty v platnom znení. K daňovému dokladu je predávajúci povinný priložiť potvrdený dodací list.
4. Splatnosť faktúry je do 30 dní od jej doručenia kupujúcemu. Pre tento účel sa za deň úhrady považuje dátum odpísania platnej sumy z účtu kupujúceho.
5. Kupujúci je oprávnený vrátiť daňový doklad, ktorý nemá zákonom a zmluvou požadované náležitosti a to do dátumu jeho splatnosti. Oprávneným vrátením daňového dokladu prestáva plynúť lehota splatnosti. Nová lehota splatnosti začína plynúť odo dňa doručenia opraveného daňového dokladu.

**Článok V.   
Dodacie podmienky**

1. Predmet kúpnej zmluvy sa zaväzuje predávajúci dodať na miesto plnenia najneskôr do 15 kalendárnych dní odo dňa vystavenia objednávky. Miestom plnenia pre potreby tejto zmluvy je: Obec Vitanová, Obecný úrad č.d.82
2. Kupujúci sa zaväzuje spolupôsobiť s predávajúcim.
3. Odovzdanie bude vykonané povereným zástupcom predávajúceho a prevzatie zástupcom kupujúceho v mieste plnenia po dohode.
4. Predmet zmluvy uvedený v Článku. III. tejto zmluvy je splnený jeho prevzatím a podpísaním dodacieho listu zástupcom kupujúceho.
5. V prípade, že kupujúci odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.
6. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v Článku. III bod 4.

**Článok VI.  
Kvalita tovaru**

1. Predávajúci je povinný dodať predmet zmluvy riadne,  včas a v požadovaných vlastnostiach, množstve, v akosti a v prevedení podľa Článku III. tejto zmluvy.
2. Predávajúci vyhlasuje, že predmet kúpy dodávaný v rámci predmetu zmluvy je nový, nepoužívaný, nerepasovaný a prvotriedneho vyhotovenia a jeho technické a prevádzkové parametre sa zhodujú s parametrami požadovanými kupujúcim.
3. Záručná doba pre tovar, začína plynúť dňom podpísania dodacieho listu a preberacieho protokolu kupujúcim a trvá ............. mesiacov na celý predmet zmluvy.
4. Záručné povinnosti predávajúceho sa nevzťahujú na nasledovné prípady:

* poškodenie neodborným zásahom zo strany kupujúceho alebo tretej osoby

1. Kupujúci je povinný vady písomne oznámiť predávajúcemu bez zbytočného odkladu po ich zistení, najneskôr do uplynutia dohodnutej záručnej doby. Nároky kupujúceho z vád tovaru sa riadia ustanoveniami § 436 Obchodného zákonníka.
2. V prípade zistenia vady vykoná prvotné oznámenie predávajúcemu o jej zistení zamestnanec používateľa telefónom na tel. č.: ............................., príp. e-mail:.................. servisného strediska predávajúceho.
3. Nebezpečenstvo škody v dodávke (nekompletnosť, poškodenie ap.) prechádza na kupujúceho v momente odovzdania – prevzatia predmetu zmluvy kupujúcim. Kupujúci si vyhradzuje právo neprevziať poškodený alebo nekompletný predmet kúpy.

**Článok VII.   
Zmluvné pokuty a sankcie**

1. Kupujúci je oprávnený uplatniť u predávajúceho zmluvnú pokutu za nedodanie predmetu kúpy v dohodnutom čase a to 0,05% z kúpnej ceny za každý a začatý deň omeškania.
2. Predávajúci je oprávnený uplatniť u kupujúceho zmluvnú pokutu za omeškanie s úhradou kúpnej ceny a to 0,05% z kúpnej ceny za každý deň omeškania s plnením.
3. Zmluvné pokuty dohodnuté touto zmluvou hradí povinná strana nezávisle na tom, či a v akej výške vznikne druhej strane škoda.

**Článok VIII.**

**Vlastnícke právo**

1. Kupujúci nadobúda výlučné vlastnícke právo k predmetu zmluvy až po úhrade kúpnej ceny na účet predávajúceho.

**Článok IX.  
Zánik zmluvy, okolnosti vylučujúce zodpovednosť**

Nedodržanie záväzku splnenia predmetu zmluvy v požadovaných vlastnostiach a kvalite zo strany predávajúceho budú zmluvné strany považovať za podstatné porušenie kúpnej zmluvy podľa § 345 ods. 2 Obchodného zákonníka.

1. Omeškanie predávajúceho s dodávkou predmetu zmluvy o viac ako 10 kalendárnych dní bude kupujúci považovať za podstatné porušenie kúpnej zmluvy.
2. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy. Právo zmluvných strán na náhradu škody a zmluvnú pokutu tým nie je dotknuté.
3. Za porušenie tejto zmluvy spôsobené vyššou mocou zmluvné strany nezodpovedajú. Pod vyššou mocou chápu zmluvné strany udalosti, ktoré nebolo možné predvídať, alebo ak ich aj zmluvné strany predvídali, tieto sa uskutočnili mimo ich vôle a vplyvu, ak tieto plne alebo čiastočne bránili plneniu podmienok zmluvy. Príkladmi vyššej moci sú prírodné katastrofy, požiare, záplavy, explózie, štrajky, nepokoje, vojny, zásahy štátu alebo vojenských orgánov, vyhlásenie mimoriadneho stavu ap. Uvedený výpočet nie je taxatívny.
4. V prípade vyššej moci budú termíny vyplývajúce z tejto zmluvy predĺžené o dobu trvania stavu zapríčineného vyššou mocou. V prípade, že vyššia moc bude pretrvávať dlhšie ako 30 dní, zmluvné strany sa dohodnú na spôsobe ďalšieho plnenia tejto zmluvy alebo na jej zrušení.

**Článok X.  
Záverečné ustanovenia**

1. Jednotlivé ustanovenia tejto zmluvy môžu byť menené alebo doplňované iba písomnou formou po dohode obidvoch zmluvných strán. Všetky zmeny tejto zmluvy uvedené v dodatkoch budú tvoriť neoddeliteľnú súčasť tejto zmluvy.
2. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväzných právnych predpisov SR. Záväzkový vzťah zmluvných strán vzniknutý z tejto zmluvy sa riadi ustanoveniami Obchodného zákonníka nakoľko ide o vzťah subjektov, ktorý automaticky spadá pod vzťahy upravené v § 261 Obchodného zákonníka.
3. Neoddeliteľnou súčasťou tejto kúpnej zmluvy sú:

Príloha č. 1 – Cenová ponuka

Príloha č. 2 – Špecifikácia predmetu zmluvy

1. Zmluvné strany sa zaväzujú, že všetky spory vyplývajúce z tejto zmluvy budú riešiť dohodou. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.
2. Predávajúci je povinný strpieť výkon kontroly (auditu) súvisiaceho s dodávaným tovarom, kedykoľvek počas platnosti a účinnosti Zmluvy a to oprávnenými osobami a poskytnúť im všetku potrebnú súčinnosť.
3. Táto zmluva je vyhotovená v troch vyhotoveniach**,** z ktorých každé má platnosť originálu. Dve vyhotovenia obdrží kupujúci, jedno vyhotovenie obdrží predávajúci.
4. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni zverejnenia na web stránke kupujúceho. Zmluva vzniká prejavením súhlasu s celým jej obsahom.
5. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

Prílohy:

Príloha č.1 – Cenová ponuka

Príloha č.2 - Špecifikácia predmetu zmluvy

V ......................,dňa ............ Vo  Vitanovej,dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

predávajúci kupujúci